Skelbiame Ikimokyklinio, priešmokyklinio ir bendrojo ugdymo programas įgyvendinančių švietimo įstaigų aprūpinimo standarto (toliau – Standartas) dalies, skirtos teisės BP projektą. Prašytume iki birželio 20 d. pateikti savo pastabas ir siūlymus.

Kokia šio dokumento paskirtis?

Standarto rengimo teisinis pagrindas – Lietuvos Respublikos švietimo įstatymo 40 straipsnio 2 dalis. Švietimo įstatymo 43 straipsnio 8 dalies 1 punktas numato, kad **švietimo įstaiga bendrojo ugdymo programas gali vykdyti, jeigu jos materialieji ištekliai atitinka švietimo, mokslo ir sporto ministro patvirtintus švietimo aprūpinimo standartus.**

Materialieji ištekliai plačiąja prasme apima tiek švietimo įstaigų fizinę aplinką (patalpas, kabinetus, sales ir pan.), tiek jose esančias mokymo(si) priemones, joms veikti ar jomis naudotis reikalingas žaliavas, infrastruktūrą ir pan. Šiame Standarte nėra nustatomi reikalavimai švietimo įstaigų fizinei aplinkai.

**Standarte aprašomos ir detalizuojamos mokymo(si) priemonės, nurodant jų paskirtį (funkcijas) ir savybes.**

**Mokymo(si) priemonės suprantamos kaip tiesiogiai mokymui(si) naudojamos vaizdinės, grafinės ir techninės priemonės, daiktai, medžiagos, įranga ir programinė įranga.**

Šame Standarto  projekte priemonės ir jų aprašai pateikiami kiekvienai mokymo(si) turinio temai.   
Galutiniame Standarto variante informacija bus pateikiama pagal ugdymo programas:   
– pradinio ugdymo (1–4 klasės),   
– pagrindinio ugdymo programą skiriant į pirmą (5–8 klasės) ir antrą (9–10 ir I–II gimnazijos klasės) dalis,   
– vidurinio ugdymo (III–IV gimnazijos klasės).

**Mokymo(si) priemonės skirstomos į būtinas ir papildomas.** Būtinos mokymo(si) priemonės yra tos, kurias švietimo įstaiga **privalo** turėti, kad galėtų įgyvendinti Bendrąsias programas. Papildomos mokymo(si) priemonės – švietimo įstaigos nuožiūra įsigyjamos mokymo(si) priemonės, sudarančios sąlygas praturtinti mokinių mokymą(si) pagal ikimokyklinio, priešmokyklinio ir bendrojo ugdymo programas.

Siekiant aiškumo dėl švietimo įstaigai reikalingo mokymo(si) priemonių skaičiaus, jos pagal panaudojimą dar **skirstomos į individualias ir demonstracines.**

Standarte **nurodomas minimalus mokymo(si) priemonių skaičius klasės ir (ar) grupės komplektui.**Dėl didesnio nei minimalus mokymo(si) priemonių skaičiaus sprendžia švietimo įstaiga. Kokias papildomas priemones rinktis – realias ar virtualias – taip pat sprendžia švietimo įstaiga.

**Maloniai laukiame Jūsų atsiliepimų ar komentarų projekto tekste el. paštu  *nijole.gryboviene@nsa.smm.lt***

Nuoširdžiai ačiū už Jūsų indėlį rengiant šį dokumentą!

**TEISĖS BP STANDARTO PROJEKTAS**

**III-IV gimnazijos klasės**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Priemonių paskirtis (funkcijos) ir (ar) savybės** | **Dalykas** | **Būtina** | **Papildoma** | **Individuali** | **Demonstracinė** | **Reali** | **Virtuali** | **Skaičius klasės komplektui** |
| Tikslingai adaptuotų teisės dokumentų, įstatymų rinkinys/chrestomatija. Pavyzdžiui: Lietuvos respublikos konstitucija, Bendrojo duomenų apsaugos reglamentas (BDAR), žmogaus teisės, vartotojų teisės, rinkimų teisė, asmens duomenų apsauga, turtinės ir neturtinės teisės, asmenų civilinė teisė, darbo sutartys ir rūšys, sutuoktinių asmeninės ir turtinės teisės, vedybų sutartys, tėvų ir vaikų teisės, administraciniai nusižengimai ir nuobaudos, eismo dalyvių teisės, pareigos ir atsakomybė, nusikaltimų prevencinės priemonės, nukentėjusiojo, liudytojo ir įtariamojo teisės ir pareigos, pagrindinių ES institucijų, tarptautinių organizacijų (JT, ET, ESBO, UNESCO, ETT ir kt.) veikla; teisiniai nacionalinio saugumo pagrindai; pagrindinės Europos Sąjungos piliečio teisės, laisvės ir pareigos; pagrindiniai tarptautinės humanitarinės teisės principai; grėsmių nacionaliniam saugumui prevencijos priemonės Atrinkti teisės dokumentai, įstatymai, šaltiniai turėtų būti pateikti pagal teisės BP nurodytą mokymosi nuoseklumą, prieinami PDF, EPUB ir kitais skaitmeniniais tekstinių failų formatais. | Teisė |  | V |  |  | V | V | 1 vnt. |